open-index/open-wikipedia-markdown huggingface dataset:
শকুন্তলা বালিয়ারসিংহ

**শকুন্তলা বালিয়ারসিংহ** (ওড়িয়া: ଶକୁନ୍ତଳା ବଳିଆରସିଂହ, সাঁওতালি: ᱥᱟᱠᱩᱱᱛᱚᱞᱟ ᱵᱟᱞᱤᱭᱟᱨᱥᱤᱝ, জন্ম ২৫ ফেব্রুয়ারি ১৯৪৮) একজন ভারতীয় ওড়িয়া ভাষার লেখক ও অনুবাদক।

## জীবন
  
বালিয়ারসিংহ ১৯৪৮ সালে, ভারতের কোট্টায়মের রামাপুরমে জন্মগ্রহণ করেন। তিনি উৎকল বিশ্ববিদ্যালয় থেকে পড়াশোনা করেন।

বালিয়ারসিংহ ৩০টিরও বেশি গ্রন্থ রচনা করেছেন, যার মধ্যে রয়েছে *অজ্ঞাত বসর ইতিকথা*, *স্বয়ংসিদ্ধা*, *বিপন্ন নবিক* এবং *ওড়িয়া সাহিত্যে জাতীয়তাবাদী চেতনা*, যেখানে তিনি ভারতীয় জাতীয়তাবাদ ও চেতনার ওড়িয়া সাহিত্যের ওপর প্রভাব বিশ্লেষণ করেছেন। তিনি নিয়মিত পত্র-পত্রিকায় নিবন্ধ লেখেন।

২০১৫ সালে, বালিয়ারসিংহ সাহিত্য আকাদেমি অনুবাদ পুরস্কার লাভ করেন ত্রিপুরাসুন্দরী লক্ষ্মী-র লেখা তামিল গ্রন্থ *কাবেরী ভলি ঝিয়াটিয়ে*-এর ওড়িয়া অনুবাদের জন্য।

## তথ্যসূত্র
  

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় অনুবাদক
বিষয়শ্রেণী:ওড়িয়া ভাষার ঔপন্যাসিক
বিষয়শ্রেণী:তামিল-ওড়িয়া অনুবাদক
বিষয়শ্রেণী:২১শ শতাব্দীর ভারতীয় অনুবাদক
বিষয়শ্রেণী:কোট্টায়ম জেলার ব্যক্তি
হযরত ঈশান

**হজরত ইশান খাওয়ান্দ মাহমুদ** (১৫৬৩ — ৪ নভেম্বর ১৬৪২) ছিলেন একজন সুন্নি মুসলিম ওয়ালি (সুফি সাধক)। তিনি উজবেকিস্তানের বুখারা থেকে এসেছিলেন।  তিনি নকশবন্দী সুফি ধারার প্রতিষ্ঠাতা বাহাউদ্দিন নকশবন্দের বংশধর ছিলেন।

## জীবনী

### আধ্যাত্মিক যাত্রা
হযরত ইশান তার পিতার কাছ থেকে একটি রাজকীয় কলেজে পড়াশোনার অনুমতি পেয়েছিলেন এবং একজন বিদগ্ধ পণ্ডিত হয়ে উঠেছিলেন। ২৩ বছর বয়সে, ইশান তার পিতার কাছ থেকে একটি চিঠি পান। সেখানে তার পিতার শেষ দিনগুলোতে সঙ্গ দেওয়ার জন্য ডাকা হয়েছিল। পিতার মৃত্যুর পর তিনি ওয়াখশে ভ্রমণ করেন। সেখানে তিনি শায়খ আল-ইসলাম হন। ওয়াখশে থাকাকালীন তিনি খোজা হাজ্জির সাথে পরিচিত হন। তারা আবার বালখে মিলিত হন। এখানে হাজ্জি তাকে তার ভবিষ্যৎ গুরু খোজা ইসহাক দাহবিদির সাথে পরিচয় করিয়ে দেন। তিনি দাহবিদির সাথে পুনরায় বুখারায় মিলিত হন এবং তার শিষ্য হন। বারো বছরের প্রশিক্ষণের পর, ১৫৯৮ সালে ইশান একজন সুফি শায়খের স্তরে পৌঁছান। দাহবিদি তাকে স্বাগত জানালেন।  তার পরামর্শ শুনে ঈশান লাহোরের দিকে যাত্রা করলেন। কিন্তু তিনি লাহোরের পরিবর্তে শ্রীনগরে, কাশ্মীরে পৌঁছান। শ্রীনগরে তিনি অনেক লোককে আকৃষ্ট করেছিলেন। তারা পরে তাকে অনুসরণ করেছিলেন। তাঁর খ্যাতি সমগ্র মধ্য এশিয়ায় ছড়িয়ে পড়ে।

### প্রভাব
খাওন্দ মাহমুদ বর্তমানে আফগানিস্তানে, বিশেষ করে কান্দাহার, কাবুল এবং হেরাত শহরে লক্ষ লক্ষ শিষ্যকে আকৃষ্ট করেছিলেন। তিনি মধ্য এশিয়া জুড়ে শিষ্যদের পাঠিয়েছিলেন এবং দুজনকে তিব্বতে পাঠানো হয়েছিল।  মোঘল সম্রাট জাহাঙ্গীর মাহমুদকে আগ্রায় তার দরবারে যোগদানের জন্য আমন্ত্রণ জানিয়েছিলেন। জাহাঙ্গীর তার শিষ্য হওয়ায় তিনি বেশ কয়েকবার সেখানে উপস্থিত হয়ে দরবারের সাথে সম্পর্ক স্থাপন করেছিলেন। জাহাঙ্গীর তার উপর বিশ্বাস করতেন। তার বাবা আকবর তাকে বলেছিলেন, আকবর যখন মরিয়া হয়ে সন্তানের আকাঙ্ক্ষা করেছিলেন তখন ঈশানের প্রার্থনার মাধ্যমে তার জন্ম হয়েছিল। সেখানকার শিয়া সম্প্রদায়ের বিরুদ্ধে সংগ্রামে জড়িয়ে পড়ায়মোঘল সম্রাট শাহজাহান ১৬৩৬ সালে তাকে দিল্লি থেকে তাকে সরিয়ে নিয়ে যান।ইশান তার জীবনের শেষ ছয় বছর লাহোরে কাটান। সেখানে জাহাঙ্গীরের পুত্র শাহ জাহান তার জন্য একটি প্রাসাদ নির্মাণ করেন। এটি পরে তার মাজারে পরিণত হয়।  মাহমুদের একটি দীর্ঘ উত্তরাধিকারী বংশের উপর উল্লেখযোগ্য প্রভাব ছিল। তার উল্লেখযোগ্য উত্তরাধিকারী এবং বংশধরদের মধ্যে রয়েছেন কাশ্মীরে তার পুত্র মইনুদ্দিন হাদি নকশবন্দ এবং পাকিস্তানে সাইয়েদ মীর জান।

## গ্যালারি

চিত্র:Darbare_Hazrat_Ishaan_after_the_renovation_of_his_descendant_Hazrat_Khwaja_Sayyid_Mir_Sultan_Masood_Dakik_at_night.JPG|alt=Shrine of Hazrat Ishaan| হযরত ঈশানের মাজার
চিত্র:The_tomb_from_inside_after_the_renovation_of_Hazrat_Khwaja_Sardar_Sayyid_Mir_Sultan_Masood_Dakik.JPG|alt=Graves of Hazrat Ishaan and his eighth generation descendants Sayyid Mir Jan and Sayyid Mahmud Agha| হযরত ঈশান এবং তাঁর অষ্টম প্রজন্মের বংশধর সৈয়দ মীর জান এবং সৈয়দ মাহমুদ আগার কবর
চিত্র:Masjid_of_the_Darbar_of_Hazrat_Ishaan_after_the_renovation_of_his_descendant_Khwaja_Sardar_Sayyid_Mir_Sultan_Masood_Dakik.JPG|alt=Mosque of the shrine| মাজার মসজিদ


## তথ্যসূত্র

বিষয়শ্রেণী:আরব বংশোদ্ভূত ব্যক্তি
বিষয়শ্রেণী:১৬৪২-এ মৃত্যু
বিষয়শ্রেণী:১৫৬৩-এ জন্ম
বিষয়শ্রেণী:সুফী অতীন্দ্রিয়বাদী
বিষয়শ্রেণী:নকশবন্দি তরিকা
বিষয়শ্রেণী:সুফি সাধক
বিষয়শ্রেণী:সুফি ধর্মীয় নেতা
বিষয়শ্রেণী:হাশেমীয় ব্যক্তি
বিষয়শ্রেণী:মুহাম্মাদের পরিবার
বিষয়শ্রেণী:১৭শ শতাব্দীর ইসলামের মুসলিম পণ্ডিত
জিয়ারত নকশবন্দ সাহাব

থাম্ব|জিয়ারত নকশবন্দ সাহাবের উঠোন থেকে একটি দৃশ্য।
**জিয়ারত নকশবন্দ সাহাব** হল ভারতের জম্মু ও কাশ্মীরের শ্রীনগরে একটি সুন্নি মুসলিম মাজার বা জিয়ারত। এটি ১৭শ শতাব্দীর সুফি সাধক মইনুদ্দিন হাদি নকশবন্দের দরগাহ (সুফি সমাধিস্থল)।

## ইতিহাস
এই মাজার যে এলাকায় নির্মিত হয়েছে তাকে সিকান্দার-পোর বলা হতো। কারণ এটি সুলতান সিকান্দার (১৩৮৯–১৪১৩) (সিকান্দার বুৎশিকান) দ্বারা নির্মিত হয়েছিল। চক শাসনামলে সুলতান হুসাইন চক (১৫৬৩–১৫৭০) এই এলাকায় একটি বাগান তৈরি করেছিলেন। তারিক-ই-হাসানের মতে, জয়নুল আবিদিন (বুদশাহ) কাশ্মীরের ইশামে সৈয়দ মোহাম্মদ ওয়াইসির জন্য একটি মাজার নির্মাণ করেছিলেন। ১৪৮৪ সালে ওয়াইসির মৃত্যু হয়। পরে সেই মাজারটি কমবেশি পরিত্যক্ত হয়ে পড়ে। ১৬৩৩ সালে খাজা খাওয়ান্দ মাহমুদ পুরাতন মাজারটি ভেঙে ফেলার ফতোয়া পান। একই উপকরণ ব্যবহার করে বর্তমান নকশবন্দ মাজারটি নির্মাণ করা হয়। এটি তখন হুসাইন চকের পুরানো বাগানের মধ্যে ছিল। খাজা খাওয়ান্দ মাহমুদের নামের কারণে পাড়াটি এখনও খাজা বাজার নামে পরিচিত। ১৬৪০ সালে লাহোরে খোজা খাওয়ান্দ মাহমুদের মৃত্যুর পর, তার পুত্র খোজা মইন-উদ-দিন নকশবন্দী কাশ্মীরে এসে মাজারটির দেখাশোনা করেন। তিনি ১৬৭৪ সালে মারা যান এবং মাজারে সমাহিত হন। ১৬৯৯ সালে যখন নবী মোহাম্মদের পবিত্র চুলের একটি স্মরণচিহ্ন কাশ্মীরে আনা হয়। তখন এটি প্রথমে এই মাজারে রাখা হয়েছিল। কিন্তু পবিত্র স্মরণচিহ্নটি দেখতে আসা মানুষের ভিড়কে ধরে রাখার জন্য পর্যাপ্ত জায়গা ছিল না। তাই তৎকালীন মোগল গভর্নর  তখন সাদিক খান বাগ নামে জায়গাটি  দান করেন। এই জায়গাটি বর্তমানে হযরতবাল মাজার নামে পরিচিত। এখানে সেই পবিত্র স্মরণচিহ্ন চুল রাখা হয়েছে। ১৮৮৬ সালে ঢাকার নবাব স্যার খাজা আহসানুল্লাহ মাজার সংস্কারের জন্য অর্থ পাঠান। তিনি কাশ্মীরের বংশোদ্ভূত ছিলেন। তার পাঠানো অর্থ দিয়ে মাজারের বর্তমান ভবনের বড় ধরনের সংস্কার করা হয়।

এই রহস্যময় ব্যক্তি কখনও কাশ্মীর যাননি কিন্তু তাঁর অনুসারীরা তাঁর নামে একটি খানকাহ তৈরি করেছিলেন। এই খানকাহে তার বংশধরদের একজন মহীউদীনের মৃতদেহ, সমাধিতে সমাহিত রয়েছে। প্রধানত কাঠের তৈরি এ মাজারে পিঞ্জরা-কারি শৈলীতে তৈরি কিছু সুন্দর কক্ষ রয়েছে। নকশবন্দ সাহাবের ওরস হিজরি মাসের রবিউল আউয়াল মাসের ৩য় দিনে পালিত হয়। নকশবন্দী সিলসিলার অনুসারীরা সারা বিশ্বে এবং কাশ্মীর উপত্যকায়ও রয়েছে। বেশিরভাগ অনুসারীরা সফাপোরা মানসবাল, কুরহামা গান্দেরবাল, বান্দিপোরা, শ্রীনগর, পট্টন বারামুল্লা এবং অন্যান্য জেলায় রয়েছেন।

## গ্যালারি

## আরও দেখুন

* হযরত ঈশান
* ছৈয়দ মীর জান
* বাহাউদ্দিন নকশবন্দ বুখারী

## তথ্যসূত্র

## বহিঃসংযোগ

* জিয়ারত নকশবন্দ সাহেব, মুইয়ে মুক্কাদ্দাস

বিষয়শ্রেণী:শ্রীনগর জেলা
বিষয়শ্রেণী:নকশবন্দি তরিকা
বিষয়শ্রেণী:ভারতীয় দরগাহ
বিষয়শ্রেণী:মাজার
পবিত্র মাসসমূহ

ইসলাম অনুযায়ী আরবি চন্দ্র বছরের ১২ মাসের মধ্যে ৪টি মাসকে বিশেষ মর্যাদাসম্পন্ন ও পবিত্র বলে গণ্য করা হয়।  এই চারটি মাস হলো, জিলকদ, জিলহজ, মহররম ও রজব। আর এই চার মাসের মধ্যে অন্যতম হলো জিলহজ মাস। কারন জিলহজ হলো পবিত্র হজের মাস। 

পবিত্র কোরআনে আল্লাহ তায়ালা বলেন, নিশ্চয়ই আকাশমন্ডলী ও পৃথিবী সৃষ্টির দিন থেকে আল্লাহর বিধানে মাস গণনায় বারটি। এর মধ্যে বিশেষ রূপে চারটি মাস হচ্ছে সম্মানিত। এটাই হচ্ছে সুপ্রতিষ্ঠিত ধর্ম। - সূরাঃ আত-তাওবা, আয়াতঃ ৩৬। 

## মুহাম্মদ (সাঃ) এর জন্মের পূর্বে
হযরত মুহাম্মদ (সাঃ) এর পূর্ববর্তী নবী-রাসুলদের যুগেও এই চারটি মাসকে বরকতময় ও সম্মানিত মনে করা হতো। তাঁদের আনিত শরিয়তগুলোও এ বিষয়ে একমত ছিল যে, এই চার মাসে ইবাদতের সওয়াব বেশি এবং গুনাহের শাস্তিও হবে ভয়াবহ। তাছাড়া এসব মাসে যুদ্ধ-বিগ্রহ, কলহ-বিবাদ, সম্পূর্ণভাবে নিষিদ্ধ ছিলো। 

আরবের মুশরিক ও সাধারণ জনগণ ছিলো হযরত ইব্রাহিম (আঃ) এর ধর্মের অনুসারী। যদিও তারা মূর্তি পূজা সহ নানা পাপ কাজে লিপ্ত হয়ে হযরত ইব্রাহিম (আঃ) এর ধর্মকে বিকৃত করে ফেলেছিলো কিন্তু তারা এই চার মাসের মর্যাদা ঠিকই শিকার করতো এবং এসব মাসে যুদ্ধ-বিগ্রহ থেকে বিরত থাকত।  ধীরেধীরে তাদের কাছে এই বিধানটি কঠিন মনে হতে লাগলো। কেননা, জিলকদ থেকে মহররম মাস একাধারে তিন মাস যুদ্ধ-বিগ্রহ বন্ধ রাখা তাদের স্বভাববিরোধী ছিল। এ সমস্যার সমাধান তারা মাসকে আগ পিছ করে বিন্যাস বদলের মাধ্যমে করল, যাকে 'নাসী' বলা হয়। 

এ বেপারে পবিত্র কুরআনে আল্লাহ তায়ালা বলেন, নিশ্চয় কোন মাসকে পিছিয়ে দেয়া কুফরী বৃদ্ধি করে, এর দ্বারা কাফিররা পথভ্রষ্ট হয়, তারা এটি এক বছর হালাল করে এবং আরেক বছর হারাম করে, যাতে তারা আল্লাহ যা হারাম করেছেন তার সংখ্যা ঠিক রাখে। ফলে আল্লাহ যা হারাম করেছেন, তা তারা হালাল করে। তাদের মন্দ আমলসমূহ তাদের জন্য সুশোভিত করা হয়েছে। আর আল্লাহ কাফির কওমকে হিদায়াত দেন না। - সূরাঃ আত-তাওবা, আয়াতঃ ৩৭। 

## মুহাম্মদ (সাঃ) এর জন্মের পর
আবূ বকর (রাঃ) কর্তৃক মহানবী (সাঃ) হতে বর্ণিত। তিনি বললেন, আল্লাহ যেদিন আসমান যমীন সৃষ্টি করেন সেদিন যেভাবে যামানা ছিল তা আজও তেমনি আছে। বারমাসে এক বছর, তার মধ্যে চার মাস পবিত্র। যার তিন মাস ধারাবাহিক যথা যিলকাদ, যিলহাজ্জ ও মুহার্রম আর মুযার গোত্রের রাজব যা জামাদিউসসানী ও শাবান মাসের মধ্যবর্তী। - সহীহ বুখারী ৪৬৬২ (তাওহীদ পাবলিকেশন) 
## তথ্যসূত্র

বিষয়শ্রেণী:ইসলামি বর্ষপঞ্জি
বিষয়শ্রেণী:শরিয়ত
বিষয়শ্রেণী:ইসলামি আইন
মল্লিকা বদ্রীনাথ

**মল্লিকা বদ্রীনাথ** হলেনএকজন ভারতীয় খাদ্য বিষয়ক লেখক, প্রধান পাচক বা রাঁধুনি, রান্নার বইয়ের লেখক এবং রান্নার অনুষ্ঠানের উপস্থাপক।

তিনি ইংরেজিতে ২৯টি  এবং তামিল ভাষায় ৩০টি রান্নার বই লিখেছেন। এর মধ্যে ৪,০০০ টিরও বেশি রন্ধন প্রণালী রয়েছে। তাঁর কিছু বই তেলুগু, কন্নড় এবং হিন্দিতে অনূদিত হয়েছে। তাঁর প্রকাশিত বইয়ের মধ্যে রয়েছে তামিল ভাষায় "সিরু ধনিয়া সাময়াল" সিরিজ। এই বইতে তিনি বিভিন্ন  পুষ্টিকর উপাদান এবং বাজরা যেমন সিরুধানিয়াঙ্গাল রাগি, কাম্বু, সামাই, থিনাই, ভারাগু, চোলাম এবং কুধিরাইভালি ব্যবহার করে বিভিন্ন রন্ধন প্রণালী লিখেছেন।

## প্রারম্ভিক জীবন
মল্লিকা ভারতের তামিলনাড়ুর  সালেমে জন্মগ্রহণ করেন ও সেখানেই বড়ো হয়ে ওঠেন। সালেম থেকে তিনি গৃহ বিজ্ঞানে স্নাতক হন। ১৯৮০-এর দশকের শেষের দিকে, ২১ বছর বয়সে, তাঁর বদ্রীনাথের সাথে বিয়ে হয়। বদ্রীনাথ ছিলেন চেন্নাইয়ের একজন চার্টার্ড অ্যাকাউন্ট্যান্ট। দ্য হিন্দুকে দেওয়া এক সাক্ষাৎকারে তিনি স্বীকার করেছেন যে বিয়ের আগে তিনি খুব কমই রান্না করতেন কারণ তিনি ২৫ জনের যে বিশাল যৌথ পরিবারে থাকতেন,  সেখানে বাড়ীতে রান্না করার জন্য একজন রাঁধুনি এবং একজন সহকারী রাঁধুনি ছিলেন। তবে, তিনি রান্নার পদ্ধতি বিষয়ে বিশেষ আগ্রহী ছিলেন।  সেগুলি তিনি একটি স্ক্র্যাপ বইতে সংগ্রহ করেছিলেন এবং  লিখে রেখেছিলেন।

## সাহিত্যিক কর্মজীবন
মল্লিকা চেন্নাইতে রান্না করতে শুরু করেন, এবং বিভিন্ন রন্ধন প্রণালী সংগ্রহ করতে থাকেন। তিনি তাঁর  মা, মাসীমা, পিসীমাদের  কাছ থেকে বিভিন্ন রন্ধন প্রণালী সংগ্রহ করতেন এবং   নোটবুকে লিখে রাখতেন। ফলতঃ তার হাতে লেখা ১০টি বই তৈরি হয়। এর মধ্যে ৮০টি পার্শ্বপদ বা প্রধান খাবারের সাথে থাকে এমন খাবারেরও রন্ধন প্রণালী ছিল। তাঁর স্বামী তাঁকে এই রন্ধন প্রণালীগুলি প্রকাশ করতে উৎসাহিত করেছিলেন।  ১৯৮৮ সালে তাঁর প্রথম বই "১০০ নিরামিষ রেসিপি" প্রকাশিত হয়। তার বইগুলি জনপ্রিয় হয়ে ওঠার সাথে সাথে তিনি পুরোপুরি লেখালেখি শুরু করেন। পরবর্তীকালে তার নিজস্ব প্রকাশনা সংস্থা "প্রদীপ এন্টারপ্রাইজ" এর মাধ্যমে তিনি পরবর্তী বইগুলি প্রকাশ করেন। তার স্বামী, বদ্রীনাথও তার বই বাজারজাত করতে সাহায্য করেছিলেন।

১৯৯০-এর দশকে ভারতে কেব্‌ল টেলিভিশনের ব্যবহার বৃদ্ধি পায়। তবে তামিলের মতো আঞ্চলিক ভাষায় রান্নার অনুষ্ঠান খুব কম ছিল। ফলস্বরূপ, মল্লিকা প্রথমে দূরদর্শন এবং পরে সান টিভিতে রান্না বিষয়ক টেলিভিশন অনুষ্ঠানের আহ্বান পেতে শুরু করেন।

মল্লিকা বলেন, তিনি প্রতি বছর একটি করে বই লেখার চেষ্টা করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অ-কল্পকাহিনী লেখক
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:চেন্নাইয়ের লেখক
বিষয়শ্রেণী:ভারতীয় তামিল ব্যক্তি
বিষয়শ্রেণী:ভারতীয় টেলিভিশন পাচক
বিষয়শ্রেণী:জীবিত ব্যক্তি
বিষয়শ্রেণী:তামিলনাড়ুর লেখিকা
বিষয়শ্রেণী:খাদ্য বিষয়ক লেখিকা
মঙ্গোলীয় জাতীয় অলিম্পিক কমিটি

**মঙ্গোলীয় জাতীয় অলিম্পিক কমিটি** (; এছাড়াও সংক্ষেপে আইওসি কোড **এমজিএল** দ্বারা পরিচিত) হলো মঙ্গোলিয়ার জাতীয় অলিম্পিক কমিটি। এই সংস্থাটির ১৯৫৬ সালে প্রতিষ্ঠিত হয়েছে; প্রতিষ্ঠার ৬ বছর পর ১৯৬২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মঙ্গোলিয়ার উলানবাটরে অবস্থিত।

বর্তমানে মঙ্গোলীয় জাতীয় অলিম্পিক কমিটির সভাপতির দায়িত্ব পালন করছেন বাত্তুশিগ বাতবোলদ, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন বদর-উরুগান এনখবাত।

## ইতিহাস
১৯৫৬ সালে মঙ্গোলিয়ার বহু-ক্রীড়ার সর্বোচ্চ সংস্থা হিসেবে মঙ্গোলীয় জাতীয় অলিম্পিক কমিটি প্রতিষ্ঠিত হয়েছে। এলদেভ-অচির দারিসুরেন এই সংস্থার প্রথম সভাপতির দায়িত্ব পালন করেছেন, যিনি ১৯৫৬ হতে ১৯৫৬ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় আট বছর পর মঙ্গোলিয়া ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৬৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে মঙ্গোলিয়া

## তথ্যসূত্র

## বহিঃসংযোগ
*  
* এএনওসিতে মঙ্গোলীয় জাতীয় অলিম্পিক কমিটি 
* অলিম্পিডিয়ায় মঙ্গোলীয় জাতীয় অলিম্পিক কমিটি 
* অলিম্পিক.কমে মঙ্গোলীয় জাতীয় অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে মঙ্গোলিয়া
বিষয়শ্রেণী:মঙ্গোলিয়ার ক্রীড়া পরিচালনা পরিষদ
বিষয়শ্রেণী:১৯৫৬-এ মঙ্গোলিয়ায় প্রতিষ্ঠিত
বিষয়শ্রেণী:১৯৫৬-এ প্রতিষ্ঠিত ক্রীড়া সংস্থা
ইমাম দুর মাজার

**ইমাম দুর মাজার** বা **কুব্বা ইমাম আল-দুর** (    ) ছিল ইরাকের একটি সমাধিসৌধ। সমাধিটি উকাইলি যুগে নির্মিত হয়েছিল। সমাধিসৌধটি সালাহউদ্দিন প্রদেশের সামারা থেকে বিশ কিলোমিটার উত্তরে অবস্থিত ছিল।

## ইতিহাস
এই সমাধিসৌধটি একাদশ শতাব্দীতে নির্মিত হয়েছিল। প্রথমে সেলজুক দরবার এটির পরিচালনা করত। সেলজুক দরবার মূলত একটি সুন্নি ইসলামী প্রতিষ্ঠান ছিল। সমাধিসৌধটির স্থপতি ছিলেন আবু শাকির ইবনে আবি আল-ফারাজ। এই ভবনটি গৃহাধ্যক্ষ আবু জাফর মুহাম্মদের আদেশে সম্পন্ন করা অনেক কাজের মধ্যে এই সমাধি নির্মাণ একটি ছিল। সমাধিসৌধের নির্মাণ কাজ শেষ পর্যন্ত ১০৯৪ সালের আগেই সম্পন্ন হয়। এই সমাধিসৌধৈ প্রথমবারের মত মুকারনাস গম্বুজ ব্যবহার করা হয়। সমাধিসৌধের আইনি তত্ত্বাবধায়ক বা মুতাওয়াল্লি ছিলেন কাদি মুনিস ইবন হামদান। হাসান ইবন রাফির পরে তিনি এই দায়িত্ব গ্রহণ করেন।

কোনো এক সময়ে সমাধিসৌধের পাশে একটি মসজিদ নির্মিত হয়েছিল। কিন্তু ২০শ শতাব্দীতে ভ্রমণকারীদের ছবিতে শুধুমাত্র সমাধিসৌধটিকে দেখা গিয়েছিল।

## স্থাপত্য ও ২০১৪ সালের ধ্বংস
ইমাম দুর সমাধিসৌধের স্থানটি একটি প্রাচীরঘেরা এলাকা।

সমাধিসৌধ ভবনটি একটি ঘনক্ষেত্র আকৃতির কাঠামো যার উপরে একটি মুকারনাস গম্বুজ রয়েছে। মুকারনাস গম্বুজের ভিত্তি ছিল একটি উঁচু ঘনক্ষেত্র। ঘনক্ষেত্রটিকে  চার কোণে চারটি স্তম্ভ দিয়ে ভারবহন করা হয়েছিল। এই স্তম্ভগুলো পোড়ানো ইট দিয়ে তৈরি করা হয়েছে। প্রতিটি স্তম্ভ এবং ভিত্তির শীর্ষে একটি বাঁধনে বান্নাই ইট দিয়ে সাজানো হয়েছে । ঘনক্ষেত্রের উপরে একটি উঁচু অষ্টভুজাকৃতির স্তম্ভ রয়েছে। এটির উপর মুকারনাস গম্বুজটি  অবস্থিত। গম্বুজের খোলটি তিনটি ক্রমশ সংকীর্ণ অষ্টভুজাকৃতির গম্বুজ স্তম্ভ নিয়ে গঠিত। প্রতিটি গম্বুজ স্তম্ভের শীর্ষে একটি গম্বুজ ছিল।

সমাধি কক্ষটি ভবনের উত্তর দিকের একটি দরজা দিয়ে প্রবেশ করা যায়। ভিতরে দেয়াল  অলঙ্করণের জন্য বিভিন্ন ধরনের প্রলেপ বা সিমেন্ট ব্যবহার করা হয়েছে। এছাড়া সমাধির ভেতরে খণ্ডযুক্ত খিলানগুলির সারি রয়েছে। মুকারনাস গম্বুজের ভেতরের সবচেয়ে উঁচু অংশটি খাঁজকাটা নকশা দিয়ে সাজানো হয়েছে।

ইমাম দুর সমাধিসৌধটি ২৩ অক্টোবর ২০১৪ সালে ইসলামিক স্টেট অফ ইরাক অ্যান্ড দ্য লেভান্ট  বিস্ফোরণের মাধ্যমে ধ্বংস করে ফেলে।

২০১৬ সাল থেকে এটির পুনর্নির্মাণ কাজ চলছে।

## ইমাম দুরের পরিচয়
সমাহিত ব্যক্তির পরিচয় নিয়ে বিতর্ক আছে।  সমাধিসৌধের বাইরের দিকের একটি শিলালিপিতে বলা হয়েছে যে ভবনটি আদ-দাওরের একজন প্রবীণ পণ্ডিত এবং সপ্তম শিয়া ইমাম মুসা আল-কাদিমের পুত্র আবু 'আবদুল্লাহ মুহাম্মদ আল-দুরির একটি তুরবা বা সমাধি। তাকে ৮৩৮ সালে সমাহিত করা হয়েছিল। আরেকটি শিলালিপিতে বলা হয়েছে যে সমাহিত ব্যক্তির নাম উকায়লিদ আমির শারাফ আল-দাওলা মুসলিম ইবন কুরায়শ। তিনি ১০৮৫ সালে মারা যান।

## তথ্যসূত্র

বিষয়শ্রেণী:১১শ শতাব্দীর মসজিদ
বিষয়শ্রেণী:ইরাকের মসজিদ
বিষয়শ্রেণী:ইরাকের সমাধি
বিষয়শ্রেণী:আরবি ভাষার লেখা থাকা নিবন্ধ
দু'আ সিমাত

**দু'আ সিমাত** ( আরবি : دعاء السمات), যা দু'আ শোব্বুর নামেও পরিচিত,  হচ্ছে একটি ইসলামিক প্রার্থনা।    শুক্রবার সূর্যাস্তের সময় এই দু'আটি পাঠ করা মুস্তাহাব (প্রস্তাবিত)।   এটি একটি বিশিষ্ট প্রার্থনা হিসেবে বিবেচিত। বেশিরভাগ পুরাতন ইসলামি পণ্ডিতরা এই রীতি অনুসরণ করতেন। শিয়া ইসলামের পঞ্চম ইমাম মুহাম্মদ আল-বাকির বলেন, 'আমি সত্য বলেছি যদি আমি আল্লাহর নামে শপথ করি যে এই দোয়ায় ইসমুল আজম আছেন।' "   আল্লামা মোহাম্মদ বাকির মজলিসীর মতে, নবীর সাহাবীরা নিয়মিত এটি তেলাওয়াত করতেন। 

## নামকরণ
*সিমাত* হল *সিমাহের* বহুবচন,  যার অর্থ চিহ্ন। এই দোয়ায় প্রার্থনার উত্তরের অনেক নিদর্শন রয়েছে। 

## সত্যতা
এই দোয়াটি শেখ তুসীর মিসবাহ আল-মুতাহাজ্জিদ, সাইয়্যিদ ইবনে তাউসের জামাল আল-এসবু, কাফআমীর আল-বালাদ আল-আমিন, মুহাম্মাদ বাকির মজলিসির বিহারুল আনোয়ার  এবং মুহাম্মদ ইবনে উসমান উরমি যিনি মাহদীর চার প্রতিনিধির একজন তার বিশিষ্ট এক নথিতে পাওয়া যায় এবংজাফর আল-সাদিক এর মধ্যস্থতাকারীর কাছেও পাওয়া যায়। 

## লেখনী
দু'আ সিমাতের প্রাথমিক (ইংরেজি অনুবাদিত) অংশটি হল:
 

## আরো দেখুন

* দুআ আহদ
* দু'আ কুমায়েল
* মুজির দু'আ
* জওশান কবির
* জওশান সাকির
* দু'আ আবু হামজা আল-থুমালী
* ইসমুল আজম

## তথ্যসূত্র

## বহিঃসংযোগ

* দু'আ সিমাত 
* সিমাতের প্রার্থনা
বিষয়শ্রেণী:ইসলামি পরিভাষা
বিষয়শ্রেণী:শিয়া ইসলাম
মেত্রোপলিতানো স্টেডিয়াম

**মেত্রোপলিতানো স্টেডিয়াম** (স্পেনীয়: এস্তাদিও মেত্রোপলিতানো), স্পনসরশিপের কারণে **[[রিয়াদ এয়ার|রিয়াদ এয়ার মেত্রোপলিতানো স্টেডিয়াম]]** নামেও পরিচিত, এটি স্পেনের রাজধানীর মাদ্রিদের সান ব্লাস-ক্যানিলেজাস জেলার রোসাস পাড়ায় অবস্থিত একটি স্টেডিয়াম। ২০১৭–১৮ মৌসুম থেকে এটি আতলেতিকো মাদ্রিদের স্বাগতিক মাঠ হিসেবে ব্যবহার করে থাকেন।
 
স্টেডিয়ামটি ১৯৯৭ বিশ্ব অ্যাথলেটিক্স চ্যাম্পিয়নশিপ আয়োজন করার জন্য মাদ্রিদের ব্যর্থ বিডের অংশ হিসাবে নির্মিত হয়েছিল এবং ৬ই সেপ্টেম্বর ১৯৯৪-এ, কমিউনিটি অব মাদ্রিদ দ্বারা খোলা হয়েছিল। এটি ২০১৬ অলিম্পিকের জন্য শহরের ব্যর্থ বিডের কারণে ২০০৪ সালে বন্ধ ছিল এবং এটি ২০১৩ সালে আতলেতিকো মাদ্রিদের কাছে মাঠ পরিচালনা দায়িত্ব চলে যায়। পরে এই স্টেডিয়ামটি সংস্কার করা হয় এবং ১৬ই সেপ্টেম্বর ২০১৭-এ, লা লিগায় আতলেতিকো মাদ্রিদ ও মালাগার মুখোমুখি হওয়ার সময় স্টেডিয়ামটি পুনর্নবীকরণ করা হয় এবং নতুন সুবিধাটি পুনরায় খোলা হয়। স্টেডিয়ামটি বন্ধ হওয়ার পরে ২০,০০০ দর্শকের ধারণক্ষমতা ছিল এবং সংস্কারের পরে ৬৮,৪৫৬ জন আসন ক্ষমতা নিয়ে পুনরায় খোলা হয়েছিল। ২০২৩ সালের সেপ্টেম্বরের মধ্যে এটি ৭০,৪৬০ এর ক্ষমতায় সমন্বয় করা হয়েছিল। এরপরে দুটি স্কাইবক্স তৈরি, প্রসারিত ভিআইপি আসন এবং প্রতিবন্ধী ব্যক্তিদের জন্য একটি অতিরিক্ত প্ল্যাটফর্ম তৈরির সাথে সক্ষমতা বৃদ্ধি পেয়ে ৭০,৬৯২-এ উন্নীত করা হয়েছিল।

১ জুন ২০১৯-এ, স্টেডিয়ামটি ২০১৯ উয়েফা চ্যাম্পিয়ন্স লিগ ফাইনাল ম্যাচ আয়োজন করে। এটি ২০৩০ ফিফা বিশ্বকাপের সম্ভাব্য আয়োজক ভেন্যুগুলির মধ্যে একটি।

## নামকরণ
স্টেডিয়ামটি পূর্বে এস্তাদিও দে লা কমুনিদাদ দে মাদ্রিদ (মাদ্রিদের কমিউনিটি স্টেডিয়াম), এস্তাদিও অলিম্পিকো দে মাদ্রিদ (মাদ্রিদ অলিম্পিক স্টেডিয়াম) নামে পরিচিত ছিল এবং সাধারণত এর ডাকনাম এস্তাদিও দে লা পেইনেতা (কম্ব স্টেডিয়াম) নামে পরিচিত ছিল। ২০১৬ সালে, নামকরণের অধিকার একটি চীনা রিয়েল এস্টেট সংস্থা ওয়ান্ডা গ্রুপ দ্বারা অধিগ্রহণ করা হয়েছিল। ২০২১–২২ মৌসুমের শেষে ওয়ান্ডা গ্রুপের সাথে চুক্তির মেয়াদ শেষ হওয়ার পরে, সিভিটাস প্যাসেনসিস, একটি রিয়েল এস্টেট ফার্ম, নামকরণের অধিকার অংশীদার হয়ে ওঠে। ৯ই অক্টোবর ২০২৪-এ, সৌদি আরবের দ্বিতীয় পতাকাবাহী এবং আতলেতিকোর স্পনসর রিয়াদ এয়ার নামকরণের অধিকার অংশীদার হয়ে ওঠে। উয়েফার পৃষ্ঠপোষকতা নীতিমালার কারণে স্টেডিয়ামটি উয়েফার বিপণন উপকরণে এস্তাদিও মেত্রোপলিতানো নামে পরিচিত।

## নির্মাণাধীন ছবি

File:Estadio olimpico de Madrid.JPG|২০১২ সালের মার্চ মাসে পুনর্গঠনের আগে 'লা পেইনেটা' এর বাহ্যিক দৃশ্য
File:Frente del Estadio Olimpico de Madrid.JPG|চিরুনি আকৃতির স্ট্যান্ড, ২০১২ সালের মার্চ মাসে 'লা পেইনেটা' ডাকনামের উৎস 
File:La Peineta, detalle de la colocación de la cubierta 3.JPG|২০১৬ সালে আগস্ট মাসে ছাদের চাপ রিং
File:Estadio Metropolitano (2017-07)2.JPG|২০১৭ সালে জুন মাসে পুনর্নির্মাণের সময় স্টেডিয়ামের দৃশ্য
File:Visita a las obras del Wanda Metropolitano, futuro estadio del Atlético - 36358485180.jpg|২০১৭ সালে আগস্ট মাসে স্টেডিয়ামের অভ্যন্তরীণ দৃশ্য


## তথ্যসূত্র

## বহিঃসংযোগ

* ক্লাবের ওয়েবে গ্যালারি (আপডেট)
* স্টেডিয়ামের অফিসিয়াল প্রকল্পের ভিডিও
* এস্তাদিওস দে এস্পানা 
* অনানুষ্ঠানিক সম্প্রসারণ কাজের ওয়েবসাইট 

বিষয়শ্রেণী:আতলেতিকো মাদ্রিদ
বিষয়শ্রেণী:মাদ্রিদের ফুটবল মাঠ
বিষয়শ্রেণী:১৯৯৪-এ সম্পন্ন ক্রীড়া মাঠ
বিষয়শ্রেণী:১৯৯৪-এ স্পেনে প্রতিষ্ঠিত
বিষয়শ্রেণী:স্পেনের রাগবি ইউনিয়ন মাঠ
বিষয়শ্রেণী:স্পেনের বিলুপ্ত অ্যাথলেটিক্স (ট্র্যাক ও ফিল্ড) মাঠ
মালিয়েক্কাল মারিয়াম্মা

**মারিয়াম্মা মায়ানালি**, যিনি **মালিয়েক্কাল মারিয়াম্মা** নামে পরিচিত (১৯২৫ - ৫ই আগস্ট ২০২২) ছিলেন কেরালার একজন ভারতীয় সমাজ সংস্কারক, যাঁকে কেরালার নারী অগ্রগতির ইতিহাসে অন্যতম গুরুত্বপূর্ণ আইকন হিসেবে বিবেচনা করা হয়। তিনি ছিলেন উত্তর কেরালার প্রথম মুসলিম মহিলা যিনি ইংরেজি শিক্ষা লাভ করেছিলেন। যখন তাঁর সময়ে মুসলিম সম্প্রদায় জনশিক্ষার প্রতি মুখ ফিরিয়ে নিয়েছিল, তখন থালাসেরি মালিয়াক্কাল পরিবারের সদস্য মারিয়াম্মা একটি কনভেন্ট স্কুলে যোগদান করেন এবং বর্তমান দশম শ্রেণীর সমতুল্য পঞ্চম শ্রেণী পাস করেন ও ইংরেজি শেখেন। তিনি নারী সমাজ গঠন এবং ভারতে এখনও বিদ্যমান যৌতুক প্রথার বিরুদ্ধে লড়াই করার জন্যও পরিচিত।

## জীবন
মালিয়েক্কাল মারিয়াম্মা ১৯২৫ সালে মঞ্জুম্মা এবং ও. ভি আবদুল্লাহর কন্যা হিসাবে জন্মগ্রহণ করেছিলেন, আবদুল্লাহ একজন মুসলিম সম্প্রদায়ের নেতা ছিলেন। মারিয়াম্মার বাবা-মা খিলাফত আন্দোলনে অংশগ্রহণ করেছিলেন। যে সময় মুসলিম মহিলারা শিক্ষার ক্ষেত্রে অনেক পিছিয়ে ছিলেন, তিনি সে সময় একটি কনভেন্ট স্কুল থেকে ইংরেজিতে পড়াশোনা করেছিলেন। তিনি ১৯৩৮ সালে থ্যালাসেরি স্যাক্রেড হার্ট স্কুলে যোগদান করেন। স্কুলটি ম্যাঙ্গালোরের সন্ন্যাসিনীদের দ্বারা পরিচালিত হত। তিনি সেখানে পঞ্চম শ্রেণী পর্যন্ত পড়াশোনা করেন, যা আজকের দশম শ্রেণীর সমতুল্য। স্কুলের ২০০ জন ছাত্রছাত্রীর মধ্যে তিনিই ছিলেন একমাত্র মুসলিম মহিলা। ১৯৪৩ সালে তাঁর বিয়ের আগে পর্যন্ত মারিয়াম্মা স্কুলে পড়াশোনা করতেন। পরে, যখন তিনি গর্ভবতী হন, তখন তিনি বাড়িতে পড়াশোনা শুরু করেন এবং সামাজিক কর্মকাণ্ডে সক্রিয় হন। মারিয়াম্মা ইংরেজিতে বক্তৃতার জন্যও পরিচিত ছিলেন। প্রগতিশীল ধারণার অধিকারী মারিয়াম্মা নারীদের, বিশেষ করে মুসলিম সম্প্রদায়ের নারীদের উন্নয়নের জন্য কিছু গুরুত্বপূর্ণ পদক্ষেপ নিয়েছিলেন। মারিয়াম্মার নেতৃত্বে প্রতিষ্ঠিত মহিলা সমিতি নারীদের উন্নয়নের জন্য কাজ করেছিল। তাঁর জীবনের শেষ দিনগুলিতে, তিনি ইংরেজি সংবাদপত্র দ্য হিন্দু পড়তেন। ২০২২ সালের ৫ই আগস্ট বার্ধক্যজনিত কারণে তিনি মারা যান।

## তথ্যসূত্র

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০২২-এ মৃত্যু
বিষয়শ্রেণী:১৯২৫-এ জন্ম
বিষয়শ্রেণী:কেরলের ইতিহাস
বিষয়শ্রেণী:ভারতীয় নারীবাদী
বিষয়শ্রেণী:কেরলের নারী
বিষয়শ্রেণী:অপর্যালোচিত অনুবাদসহ পাতা
পিইআরএফ ৫৫৮

থাম্ব|পিইআরএফ ৫৫৮, সম্মুখ
থাম্ব|পিইআরএফ ৫৫৮, পশ্চাৎ
**পিইআরএফ ৫৫৮** হল প্রাচীনতম আরবি প্যাপিরাস যা মিশরের হেরাক্লিওপলিসে পাওয়া গেছে, এবং এটি ৬৪৩ সালের ইসলামী যুগের প্রাচীনতম আরবি লেখা।  এটি একটি দ্বিভাষিক আরবি- গ্রীক খণ্ড, যার মধ্যে একটি করের রসিদ রয়েছে, অথবা যেমনটি এতে বলা হয়েছে "প্রথম নির্দেশের করের অংশ হিসেবে মাগারিটে এবং আগত অন্যান্য লোকদের কাছে ভেড়া সরবরাহ সংক্রান্ত নথি।" 

খননের পর, প্যাপিরাসটি অস্ট্রিয়ার আর্চডিউক রেইনার ফার্ডিনান্ড সংগ্রহ করেছিলেন, যিনি ১৮৯৯ সালে এটি অস্ট্রিয়ান জাতীয় গ্রন্থাগারে দান করেছিলেন। জাদুঘর কর্তৃপক্ষ এটিকে এরঝেরজগ রেইনার প্যাপিরাস সংগ্রহে রাখে।  এই লেখাটি ১৯৩২ সালে অ্যাডলফ গ্রোহম্যান এবং ২০০৯ সালে ডেমিরি এবং রোমার দ্বারা প্রকাশিত হয়েছিল। 

## বৈশিষ্ট্য

* দ্ব্যর্থতা নিরসনকারী বিন্দুর প্রথম সুপ্রমাণিত ব্যবহার যা আরবি বর্ণমালার একটি অপরিহার্য বৈশিষ্ট্য হয়ে উঠে;
* এটি ক্রুশের চিহ্নের পরে গ্রীক সূত্র "ইভ ওনোমাতি তোউ তেউ" (ঈশ্বরের নামে) দিয়ে শুরু হয়।
* এটি ইসলামিক ক্যালেন্ডারে ( জুমাদা ১ মাসের একটি অনির্দিষ্ট দিন, ২২ বছর) এবং কপটিক ক্যালেন্ডারে (৩০ পারমুতি, প্রথম ইঙ্গিত) তারিখটি লিপিবদ্ধ করে, যা জুলিয়ান ক্যালেন্ডারে ৬৪৩ সালের এপ্রিলের ২৫ তারিখের সাথে সম্পর্কিত।।
* গ্রীক ভাষায়, এটি আরবদের "মাগারিটে" বলে উল্লেখ করে। এটি একটি শব্দ যা আরবি " মুহাজির " এর সাথে সম্পর্কিত বলে মনে করা হয় যা প্রায়শই প্রাচীনতম অ-ইসলামিক উৎসগুলোতে ব্যবহৃত হয়। এটি তাদের " সারাসেন " নামেও উল্লেখ করে।

## নথি
বিন্দু এবং হামজা যোগ করা হয়েছে; অন্যথায়, বানান সংশোধন করা হয়নি।

#  [পরম করুণাময়, অতি দয়ালু আল্লাহর নামে। এটিই আব্দিলাহ,]
#  [জাবিরের পুত্র এবং তার সঙ্গীরা হেরাক্লিওপলিসে (ইহনাস) জবাই করা ভেড়া নিয়েছে।]
#  [আপা কাইরোসের (আবু কির) দ্বিতীয় পুত্র থিওডোরাকিওস (তিদ্রাক) এর প্রতিনিধি থেকে এবং আপা কিরোসের (আবু কির) বড় ছেলে ক্রিস্টোফোরস (ইস্তুফুর) এর বিকল্প থেকে পঞ্চাশটি ভেড়া]
#  [তিনি তার জাহাজের নাবিকদের জন্য, তার অশ্বারোহী বাহিনী এবং তার বর্ম পরিহিত পদাতিক বাহিনীর জন্য, জবাইয়ের জন্য পনেরোটি ভেড়া দিয়েছিলেন।]
#  [বাইশ হিজরী সালের জুমাদা আল-উলা মাস। ইবনে হাদিদু কর্তৃক লিখিত।]

## ঐতিহাসিক আগ্রহ
এই প্যাপিরাস আরবি ভাষার দুইটি অবস্থার সহবর্তী অস্তিত্বের নথিভুক্তিকরণ সম্ভব করে তোলে।  প্রকৃতপক্ষে, আবু কির নামটি, যা ধ্রুপদী আরবির সাথে সঙ্গতিপূর্ণ নয়। এই নামটি গ্রীক নাম আপা কিরোসের আরবীকরণ। পিয়েরে লার্চারের মতে, এটি কোনও পুরানো শৈলীর চিহ্ন নয় যা একটি নতুন "নব্য-আরবি" রূপের দিকে বিকশিত হয়, বরং অন্যদিকে, আবদুল-মালিকের ভাষাগত নীতির চিহ্ন যা আরবিকে দাপ্তরিক ভাষা করে তোলে ও কোরানিক ডাক্টাসকে একীভূত করার চেষ্টা করে। এটি পুরানো আরবি ধরনকে আধুনিকায়ন করে প্রচার করে। পরবর্তীতে ইবনে আবু কির একজন ভুল হিসেবে প্রমাণিত হন। 

## আরো দেখুন

* প্রাক-ইসলামিক আরবি শিলালিপি

## তথ্যসূত্র

## গ্রন্থপঞ্জি

* .
* .

## বহিঃসংযোগ

* পিইআরএফ নং ৫৫৮

বিষয়শ্রেণী:ইসলামি বর্ষপঞ্জি
বিষয়শ্রেণী:মুহাজির
বিষয়শ্রেণী:প্রাচীন মিশরের প্যাপিরাস
বিষয়শ্রেণী:৭ম শতাব্দীতে ইসলাম
ফরিদউদ্দিন বাগদাদী

**শাহ মোহাম্মদ ফরিদউদ্দিন বাগদাদী** (  খ্রিস্টাব্দ  আনুমানিক ১৭৩৩ খ্রিস্টাব্দ) সম্মানসূচক উপাধি **[[শাহ]] সাহেব** নামেও পরিচিত। তিনি  সপ্তদশ শতাব্দীর প্রখ্যাত ইরাকি সুফি সাধক ছিলেন। তিনি জম্মু ও কাশ্মীরের চেনাব উপত্যকায় ইসলাম প্রচার করেছিলেন বলে মনে করা হয়। তিনি হেজাজের উদ্দেশ্যে রওনা হন। সেসময় মক্কায় হজ্জ আদায় করেন। সেখান থেকে পরে মিশর ও সিন্ধু ভ্রমণ করেন। উপত্যকায় ইসলাম প্রচারের আগে তিনি মধ্য আগ্রা ভ্রমণ করেন এবং তারপর কিশ্তওয়ারে পৌঁছান। সেখানে তিনি ১০৭৫ হিজরির দিকে বা ১৬৬৪ খ্রিস্টাব্দের দিকে ইসলাম প্রচার শুরু করেন। তখন তার বয়স ছিল ৭৫।

## জীবনী
তার পূর্বপুরুষ ছিলেন সাইয়েদ বুরহানউদ্দিন বাগদাদি কুবরাভি। তিনি মির সাইয়েদ আলী হামাদানির শিষ্য ছিলেন।  তার বাবার নাম সৈয়দ মুস্তাফা। মোস্তফার তিন পুত্র ছিল: শাহ আসরারউদ্দিন, শাহ আখিয়ারউদ্দিন এবং শাহ আনোয়ারউদ্দিন।

ফরিদ-উদ্দিন উপত্যকার বিভিন্ন এলাকা ঘুরে বেড়িয়েছিলেন, বিশেষ করে কিশ্তওয়ার এলাকা বেশি ঘুরে দেখেছিলেন। তিনি তার অনুসারী এবং দুই পুত্রকে নিয়ে সেখানে পৌঁছেছিলেন। সেখানে তারা ইসলামের একটি শাখা সুফিবাদের সঙ্গে সাধারণ মানুষকে পরিচয় করিয়ে দিতে শুরু করে। এটা বিশ্বাস করা হয় যে ইসলাম অতীতে অন্যান্য সুফি সাধক এবং প্রচারকদের দ্বারা ছড়িয়ে পড়েছিল। এর মধ্যে মীর সাইয়্যিদ আলী হামাদানি, নন্দ ঋষি এবং জয়নুল আবেদীন ঋষি প্রমুখরা ভূমিকা রাখে।

আগ্রায় তিনি শাহ জাহানের শাসনামলে সেখানে যান। তখন তার বয়স ৭৫ ছিল। তার সঙ্গে ছিলেন দরবেশ মুহাম্মদ, ইয়ার মুহাম্মদ, সৈয়দ বাহাউদ্দিন সানি ও শাহ আবদাল।

এই অঞ্চলে ইসলাম ধর্ম ছড়িয়ে পড়ার পর,কিশ্তওয়ারের শাসক রাজা কিরাত সিং সুফি সাধুর প্রভাবে ইসলাম গ্রহণ করেছিলেন বলে মনে করা হয়।  তিনি নতুন মুসলিম নাম **রাজা তৈগ মোহাম্মদ সিং** গ্রহণ করেন। তাঁর লেখা বিখ্যাত কাব্য শাহ মোহাম্মদ ফরিদউদ্দিনের দরগাহে খোদিত রয়েছে।

## মৃত্যু এবং উত্তরাধিকার
ফরিদ-উদ্দিন ১৭৩৩ খ্রিস্টাব্দে কিশ্তওয়ার এলাকায় মারা যান। সেখানে স্থানীয় জনগণ অথবা রাজ্য সরকার একটি দরগা নির্মাণ করেছিল। তাঁর ওরস (মৃত্যুবার্ষিকী) প্রতি বছর ১৯ থেকে ২০ জুনের মধ্যে কাশ্মীরি জনগণ পালন করে থাকে। এই অঞ্চলের জিয়ারত কমপ্লেক্সে (দরবেশের মাজার) প্রায় ৫০,০০০ ভক্ত উপস্থিত হন। মাজার কর্তৃপক্ষ সাধকের তরবারি, পোশাক এবং তাঁর সারা জীবন ব্যবহৃত লাঠি ভক্তদের জন্য প্রদর্শন করে। তিনি তার ছেলের পাশে কবরে শায়িত আছেন। কবরটি শহরের মাঝে অবস্থিত।

## তথ্যসূত্র

বিষয়শ্রেণী:ইরাকি সুফি সাধক
বিষয়শ্রেণী:১৭৩৩-এ মৃত্যু
বিষয়শ্রেণী:জন্মের সাল অনিশ্চিত
বিষয়শ্রেণী:কাশ্মীরি সুফি সাধক
কমলা মানকেকর

**কমলা মানকেকর** (  –২০১৮) ছিলেন একজন ভারতীয় সাংবাদিক, লেখক এবং সমাজকর্মী। স্বাধীন ভারতের প্রথম দিকের মহিলা সাংবাদিকদের মধ্যে তিনি সবচেয়ে বেশি পরিচিত।

## জীবন এবং কর্মজীবন
কমলা মানকেকর ব্রিটিশ ভারতের লাহোরে (বর্তমানে পাকিস্তানে) জন্মগ্রহণ করেন। তাঁর মা ও বাবা ছিলেন যথাক্রমে লীলাবতী এবং হরবনস লাল। দেশভাগের সময় তাঁর পরিবার পশ্চিম পাঞ্জাব থেকে ভারতে শরণার্থী হিসেবে পালিয়ে আসে।

দিল্লিতে, তিনি শরণার্থী শিবির কলেজে পড়াশোনা করেছিলেন এবং সাংবাদিকতায় সান্ধ্যকালীন স্নাতকোত্তর ক্লাস করেছিলেন।

কমলা মানকেকর তাঁর কর্মজীবন শুরু করেছিলেন *[[Indian News Chronicle|ইন্ডিয়ান নিউজ ক্রনিকলের]]* লেখক, কলামিস্ট এবং উপ-সম্পাদক হিসেবে, ১৯৫০ সালে, তিনি *[[দ্য টাইমস অব ইন্ডিয়া|টাইমস অফ ইন্ডিয়ায়]]* কাজ শুরু করেন, যেখানে তিনি একজন লেখক, উপ-সম্পাদক এবং চলচ্চিত্র সমালোচক ছিলেন। পরে তিনি পাঁচ বছর ধরে *[[দি ইন্ডিয়ান এক্সপ্রেস|দ্য ইন্ডিয়ান এক্সপ্রেসে]]* কাজ করেন। অবশেষে তিনি একজন মুক্তপেশা (ফ্রিল্যান্স) সাংবাদিক হিসেবে কাজ শুরু করেন।

১৯৫৮ সালে, তিনি *দ্য ইন্ডিয়ান এক্সপ্রেস* এবং *দ্য টাইমস অফ ইন্ডিয়ার* লেখক ও প্রাক্তন সম্পাদক ডি আর মানকেকরকে বিয়ে করেন। তাঁরা পরবর্তীতে *ডিক্লাইন অ্যাণ্ড ফল অফ ইন্দিরা গান্ধী* বইটির সহ-লেখক হিসেবে কাজ করেছিলেন।

নাগরিক সমাজের একজন সক্রিয় সদস্য হিসেবে তিনি বোম্বেতে কনজিউমার গাইডেন্স সোসাইটি প্রতিষ্ঠায় সহায়তা করেছিলেন। তিনি অল ইণ্ডিয়া উইমেন'স কনফারেন্সের দীর্ঘদিনের সদস্য ছিলেন। তিনি দিল্লি রাজ্য মহিলা কমিশনের প্রথম চেয়ারপারসন ছিলেন, ভারতের জাতীয় সংহতি পরিষদের সদস্য ছিলেন, এবং ভারতের চলচ্চিত্র সেন্সর বোর্ডের সদস্য ছিলেন।

১৯৬০-এর দশকে, তিনি র‍্যালিস ইণ্ডিয়া লিমিটেডের জনসংযোগ বিভাগের প্রধান ছিলেন।

২০১৪ সালে, তিনি তাঁর স্মৃতিকথা, *ব্রেকিং নিউজ: এ ওম্যান ইন এ ম্যানস ওয়ার্ল্ড* -এ একজন অগ্রণী ভারতীয় মহিলা সাংবাদিক হিসেবে তাঁর অভিজ্ঞতার কথা লিখেছেন।

তাঁর স্বামীর মৃত্যুর পর, তিনি নিজের সন্তানদের কাছে থাকার জন্য ক্যালিফোর্নিয়ায় চলে আসেন।

## লেখা

* *অ্যাবর্শন: এ সোশ্যাল ডিলেমা* (১৯৭৩)
* *ভলান্টারি এফোর্ট ইন ফ্যামিলি প্ল্যানিং: এ ব্রিফ হিস্ট্রি ইতিহাস* (১৯৭৪)
* *উইমেন ইন ইণ্ডিয়া* (১৯৭৫)
* *ডিক্লাইন অ্যাণ্ড ফল অফ ইন্দিরা গান্ধী* (১৯৭৭, ডি. আর. মানকেকরের সাথে)
* *নগেন্দ্র সিং, এ মেনি স্প্লেণ্ডার্ড লাইফ* (১৯৯৮)
* *উইমেন পায়োনিয়ার্স ইন ইণ্ডিয়া'স রেনেসাঁ* (২০০২, সুশীলা নায়ারের সাথে)
* *কালচার অ্যাণ্ড রিলিজিয়াস ট্র্যাডিশনস ইন টেম্পলস অফ গোয়া* (২০০৪)
* *ব্রেকিং নিউজ: এ ওম্যান ইন এ ম্যান'স ওয়ার্ল্ড* (২০১৪)

## তথ্যসূত্র

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:ভারতীয় অ-কল্পকাহিনী লেখিকা
বিষয়শ্রেণী:ভারতীয় নারী সাংবাদিক
বিষয়শ্রেণী:২০১৮-এ মৃত্যু
বিষয়শ্রেণী:১৯২৮-এ জন্ম
বিষয়শ্রেণী:অপর্যালোচিত অনুবাদসহ পাতা
অঞ্জু দোদিয়া

**অঞ্জু ডোডিয়া** (জন্ম ৭ এপ্রিল ১৯৬৪) একজন ভারতীয় সমকালীন চিত্রশিল্পী। তিনি মুম্বাইতে বসবাস ও কাজ করেন। তার চিত্রকর্মে আত্মজীবনীমূলক উপাদান ও মানব সম্পর্কের আবহ দৃশ্যমান, যেখানে 'নারী' চরিত্রটি সাধারণত কেন্দ্রস্থানে থাকে।

তার শিল্পকর্মে প্রায়শই জলরং চিত্রকলা ও চারকোল মাধ্যমের সংমিশ্রণ দেখা যায়।

## জীবন ও শিক্ষা
অঞ্জু ডোডিয়ার জন্ম মুম্বাই, মহারাষ্ট্রতে। তিনি ১৯৮৬ সালে স্যার জে. জে. স্কুল অফ আর্ট থেকে চিত্রকলায় বিএফএ ডিগ্রি অর্জন করেন।
তিনি বিশিষ্ট ভারতীয় সমকালীন চিত্রশিল্পী অতুল ডোডিয়া-র স্ত্রী। তাঁদের কন্যা বিরাজ ডোডিয়াও একজন শিল্পী।

## কর্মজীবন

### শৈলী
প্রথমদিকে, তার শিল্পকর্ম প্রধানত অ্যাবস্ট্রাক্ট ধারার ছিল। তবে মানব মনের গভীর অনুসন্ধান ও মনস্তাত্ত্বিক বিশ্লেষণ-এর প্রতি তার স্থায়ী আগ্রহের ফলে তার কাজে অ্যান্থ্রোপোমরফিক (মানবাকৃতি) চিত্রভাষা স্পষ্টভাবে ফুটে উঠেছে।
অঞ্জু ডোডিয়া প্রভাবিত হয়েছেন রেনেসাঁ যুগের শিল্পী জিয়োট্টো, ইংমার বার্গম্যান-এর চলচ্চিত্র, জাপানি উকিও-ই মুদ্রণশিল্প ও সিলভিয়া প্লাথ-এর কবিতা দ্বারা। তদুপরি, মধ্যযুগীয় ভক্তিমূলক কবিতা, গুজরাটি লোককাহিনি এবং বিশ্বজুড়ে ছড়িয়ে থাকা পৌরাণিক গল্পগুলোও তার সৃষ্টিতে প্রভাব ফেলেছে। এসব মিলিয়ে তার চিত্রশৈলীতে এক স্বতন্ত্র বৈশিষ্ট্য দেখা যায়।

### বিষয়বস্তু
তার চিত্রকর্মে সমসাময়িক ঘটনা, সমাজতত্ত্ব, অর্থনীতি এবং সংস্কৃতি নিয়ে সূক্ষ্ম মন্তব্য লক্ষ্য করা যায়। সংবাদপত্রের শিরোনাম, ফ্যাশন মডেলদের ছবি এবং চলচ্চিত্র তার চিত্রকর্মের রেফারেন্স উপাদান হিসেবে ব্যবহৃত হয়েছে। তার ছবির সূক্ষ্ম বিবরণ বাস্তবতার বহিরঙ্গ প্রকাশ দেখালেও তাতে বহুস্তরীয় প্রতীকী অর্থ লুকিয়ে থাকে। তিনি বিভিন্নভাবে কাপড়ের ওপরও চিত্রাঙ্কন করেছেন।

## কর্ম

### প্রধান প্রদর্শনীসমূহ
ডোডিয়ার শিল্পকর্মগুলি ফ্রিজ আন্তর্জাতিক আর্ট ফেয়ার, সুইজারল্যান্ডের এবং হংকংয়ের আর্ট বেসেল, ইন্ডিয়া আর্ট ফেয়ার এবং নয়াদিল্লির দিল্লি কনটেম্পোরারি আর্ট উইক-এ প্রদর্শিত হয়েছে। তিনি ভারত এবং বিদেশে বহু একক এবং যৌথ প্রদর্শনীতে অংশগ্রহণ করেছেন।

### প্রকাশ্য সংগ্রহশালা
ভারতে ডোডিয়ার শিল্পকর্ম এনজিএমএ, নয়াদিল্লি; কেএনএমএ, নয়াদিল্লি; ভাধেরা আর্ট গ্যালারি, নয়াদিল্লি; কেমোল্ড প্রেসকট রোড, মুম্বাই; এনজিএমএ, মুম্বাই এবং জেএনএএফ, মুম্বাইতে সংরক্ষিত আছে।
অন্যদিকে, বিদেশে তার শিল্পকর্ম আর্ট ইনস্টিটিউট অফ শিকাগো, শিকাগো এবং বার্গার কালেকশন, হংকং-এ প্রদর্শিত রয়েছে।

### পুরস্কার ও মনোনয়ন
ডোডিয়া ১৯৯৯ সালে রিলায়েন্স ইন্ডিয়া আর্ট এক্সিবিশন অ্যাওয়ার্ড ফর হারমনি, ২০০১ সালে ইন্দো-আমেরিকান সোসাইটি থেকে ইয়াং অ্যাচিভার অ্যাওয়ার্ড এবং ২০০৭ সালে জি এক্সিস্টেন্স অ্যাওয়ার্ড পেয়েছেন। এছাড়া, তিনি সথেবি'স সমকালীন শিল্প পুরস্কারের জন্য ১৯৯৮ ও ২০০০ সালে দুইবার মনোনীত হয়েছেন।

## গ্রন্থপঞ্জি
* ডোডিয়া, অঞ্জু (২০২১)। *Breathing On Mirrors*।
* ডোডিয়া, অঞ্জু (২০১২)। *Room for Erasures*।

## তথ্যসূত্র

## বহিঃসংযোগ

* চণ্ডীগড় ললিত কলা অ্যাকাডেমির সাক্ষাৎকার
* আলাপ: সন্দেহের রং

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুম্বাইয়ের শিল্পী
বিষয়শ্রেণী:মহারাষ্ট্রের নারী শিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:স্যার জামসেটজি জিজিবয় স্কুল অফ আর্ট প্রাক্তন শিক্ষার্থী
বিষয়শ্রেণী:ভারতীয় নারী চিত্রশিল্পী
বিষয়শ্রেণী:ভারতীয় সমকালীন নারী শিল্পী
দেবদাস ভট্টাচার্য্য

**দেবদাস ভট্টাচার্য** একজন বাংলাদেশি পুলিশ কর্মকর্তা, যিনি অতিরিক্ত পুলিশ মহাপরিদর্শক (অতিরিক্ত আইজিপি) এবং বাংলাদেশ রেলওয়ে পুলিশের প্রধান নির্বাহী হিসেবে দায়িত্ব পালন করেছেন। তিনি ময়মনসিংহ এবং রংপুর রেঞ্জের উপ-মহাপরিদর্শক (ডিআইজি) হিসেবেও দায়িত্ব পালন করেছেন।

## কর্মজীবন
দেবদাস ভট্টাচার্য ২০০১ সালে অপরাধ তদন্ত বিভাগে (সিআইডি) দায়িত্ব পালন করেন। ২০০১-২০০৬ সালে বিএনপির শাসনামলে সংখ্যালঘু সম্প্রদায়ভুক্ত হওয়ার কারণে তিনি তিনবার পদোন্নতি বঞ্চিত হন এবং তাকে খুলনা পুলিশ প্রশিক্ষণ কেন্দ্রে বদলি করা হয়। পরবর্তীতে তিনি সিআইডিতে যোগ দেন এবং পরে রেঞ্জ রিজার্ভ ফোর্স (আরআরএফ), সিলেটে দায়িত্ব পালন করেন।

২০১১ সালে তিনি বরিশাল জেলার পুলিশ সুপার ছিলেন। ২০১৪ সালে তিনি বান্দরবানের পুলিশ সুপার হিসেবে দায়িত্ব পালন করেন।

২০১৬ সালে তিনি চট্টগ্রাম মেট্রোপলিটন পুলিশের অতিরিক্ত কমিশনার (অপরাধ ও অভিযান) ছিলেন।

২০১৮ সালে তিনি ঢাকা মেট্রোপলিটন পুলিশের গোয়েন্দা বিভাগের অতিরিক্ত কমিশনার ছিলেন। এই সময়ে তিনি বিভিন্ন অপরাধ দমন অভিযানে নেতৃত্ব দেন, যার মধ্যে বিএনপির কেন্দ্রীয় নেতা এবং ছাত্রদলের এক নেতার গ্রেফতার অন্তর্ভুক্ত ছিল।

২০২০ সালে তিনি রংপুর রেঞ্জের উপ-মহাপরিদর্শক ছিলেন এবং ঘোড়াঘাটের ইউএনও ওয়াহিদা খানামের ওপর হামলার ঘটনার তদন্তে নেতৃত্ব দেন।

২০২২ সালে তিনি ময়মনসিংহ রেঞ্জের উপ-মহাপরিদর্শক নিযুক্ত হন। ২০২৪ সালে তাকে রেলওয়ে পুলিশের প্রধান নির্বাহী হিসেবে দায়িত্ব দেওয়া হয়, তবে পরবর্তীতে তাকে সাময়িক বরখাস্ত করা হয়।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ঢাকার পুলিশ কর্মকর্তা
বিষয়শ্রেণী:বাংলাদেশী হিন্দু
দ্য ফেড (দ্ব্যর্থতা নিরসন)

**দ্য ফেড, ফেড অথবা** **ফেডস** বলতে যা বোঝানো হতে পারে:

## ব্যক্তি
* ফেডস, বেশ কয়েকটি দেশের পুলিশ অফিসারের ব্যাঙ্গার্থে বলা হয়।

### ব্যক্তিবর্গ
* আন্দ্রে এ. ফেডোরভ (১৯০৮–১৯৮৭), সোভিয়েত রাশিয়ান জীববিজ্ঞানী। 
* জন ফেডোরোভিচ (জন্ম ১৯৫৮), আমেরিকান আন্তর্জাতিক দাবা গ্র্যান্ডমাস্টার যাকে "দ্য ফেড" নামেও ডাকা হয়।
* রজার ফেদেরার (জন্ম ১৯৮১), সুইস টেনিস খেলোয়াড় যাকে কখনও কখনও "ফেড" নামেও ডাকা হয়।

## স্থান
* ফোর্ট এডওয়ার্ড স্টেশন (অ্যামট্র্যাক কোড ফেড), নিউ ইয়র্ক, মার্কিন যুক্তরাষ্ট্র। 
* ফেডস জেড হুবেই, এইচ ডেড এন প্লেস, তাইওয়ান; একটি শপিংমল।

## শিল্পকলা, বিনোদন, মিডিয়া
* ফেড (অ্যালবাম), আমেরিকান সঙ্গীতশিল্পী লিয়াম হেইসের ২০০২ সালের একটি অ্যালবাম।
* "ফেড" (গান), লিয়াম হেইসের একটি গান, ২০০২ সালের একই নামের অ্যালবাম ফেড (অ্যালবাম) এর টাইটেল ট্র্যাক। 
* ফেডস (চলচ্চিত্র), ১৯৮৮ সালের একটি মার্কিন কপ-কমেডি চলচ্চিত্র।

### টেলিভিশন
* "ফেড" (আইন ও শৃঙ্খলা), টেলিভিশন সিরিজ ল অ্যান্ড অর্ডারের একটি পর্ব
* ফেডস (টিভি সিরিজ), ১৯৯৭ সালের একটি মার্কিন আইনি টিভি নাটক
* দ্য ফেডস (মিনিসিরিজ), ১৯৯০-এর দশকের একটি অস্ট্রেলিয়ান টিভি অনুষ্ঠান
* দ্য রুকি: ফেডস, ২০২২ সালের একটি মার্কিন টিভি অনুষ্ঠান

## কম্পিউটিং, ইলেকট্রনিক্স, সফটওয়্যার
* .fed.us, মার্কিন যুক্তরাষ্ট্রের ফেডারেল সরকারি প্রতিষ্ঠানের জন্য একটি ডোমেইন নাম
* ফ্রন্ট-এন্ড ওয়েব ডেভেলপমেন্ট
* ফিল্ড-এমিশন ডিসপ্লে, এক ধরণের ফ্ল্যাট-প্যানেল ডিসপ্লে

## খেলাধুলা
* ফেড কাপ, একটি মহিলাদের টেনিস টুর্নামেন্ট
* লিভারপুল ফেডস ডব্লিউ.এফ.সি., লিভারপুলের মার্সিসাইড, ইংল্যান্ড, যুক্তরাজ্যের একটি মহিলা ফুটবল দল
* ব্রুকলিন ফেডস, ব্রুকলিন, নিউ ইয়র্ক সিটি, নিউ ইয়র্ক স্টেট, মার্কিন যুক্তরাষ্ট্রে অবস্থিত ১৯১০-এর দশকের একটি বেসবল দল
* ফেডারেলসবার্গ ফেডস, ১৯৪৯ সালের ফেডারেলসবার্গ, মেরিল্যান্ড, মার্কিন যুক্তরাষ্ট্রে অবস্থিত একটি বেসবল দল

## গোষ্ঠী, সংস্থা, কোম্পানি
* ফেডারেশন
* ফেডারেল সরকার (ফেড)
* মার্কিন যুক্তরাষ্ট্রের ফেডারেল সরকার, মার্কিন যুক্তরাষ্ট্রের জাতীয় সরকারের শাখা
* ফেডারেল রিজার্ভ ("দ্য ফেড"), মার্কিন যুক্তরাষ্ট্রের কেন্দ্রীয় ব্যাংকিং ব্যবস্থা, অথবা এর আঞ্চলিক ব্যাংকগুলির মধ্যে একটি (যেমন, "বোস্টন ফেড")
* ফেড (সংবাদপত্র), কলম্বিয়া বিশ্ববিদ্যালয়ে প্রকাশিত একটি ছাত্র সংবাদপত্র
* ছাত্র ফেডারেশন, ওয়াটারলু বিশ্ববিদ্যালয়, ওয়াটারলু, অন্টারিও, কানাডা; ডাকনাম "ফেডস"
* সাউথ ওয়েলস মাইনার্স ফেডারেশন, একটি ওয়েলশ ট্রেড ইউনিয়ন, ডাকনাম "ফেড"

## অন্যান্য ব্যবহার
* ফিডিং (খাওয়ানো) 
* FED (ক্যামেরা), একটি সোভিয়েত রেঞ্জফাইন্ডার ক্যামেরা।
পিচ্চি হেলাল

**পিচ্চি হেলাল**, জন্ম **ইমামুল হাসান হেলাল**, ঢাকায় অবস্থিত একজন বাংলাদেশী গ্যাংস্টার। ২০২৪ সালের আগস্টে তাকে মুক্তি দেওয়া হয়, যার ফলে তার পুরনো এলাকা মোহাম্মদপুরে অপরাধ বৃদ্ধি পায়।

## র্কমজীবন
হেলাল বাংলাদেশ জাতীয়তাবাদী ছাত্রদল মোহাম্মদপুর থানা শাখার সাধারণ সম্পাদক ছিলেন। তিনি বাংলাদেশ জাতীয়তাবাদী ছাত্রদলের ঢাকা ইউনিটের যুগ্ম সম্পাদক এবং বাংলাদেশ জাতীয়তাবাদী ছাত্রদলের কেন্দ্রীয় কমিটির যুগ্ম সাধারণ সম্পাদক হিসেবে দায়িত্ব পালন করেন। বাংলাদেশ সরকার ২৬ ডিসেম্বর ২০০১ তারিখে তাকে বাংলাদেশের ২৩ জন শীর্ষ অপরাধীর তালিকায় অন্তর্ভুক্ত করে। তাকে ধরার জন্য তথ্যের জন্য ৫০ হাজার টাকা পুরস্কার ঘোষণা করা হয়েছিল।

হেলাল ঢাকার ওয়ার্ড কমিশনার কে এম আহমেদ রাজু হত্যার সাথে জড়িত ছিলেন, যাকে ১ অক্টোবর ২০০২ সালে হত্যা করা হয়েছিল।

২০২০ সালে হেলালের দুই সহযোগীকে র‍্যাপিড অ্যাকশন ব্যাটালিয়ন আটক করে।

## গ্রেপ্তার
হেলালকে ১২ জানুয়ারী ২০০০ তারিখে গ্রেপ্তার করা হয়। বন্দুকযুদ্ধের পর ঢাকার আদাবর থেকে তাকে এরশাদ এবং মাহবুবুল হক শফিকের সাথে আটক করা হয়।

২০১৬ সালের জুন মাসে কাশিমপুর কেন্দ্রীয় কারাগার থেকে হেলাল, কিলার আব্বাস এবং খোরশেদ আলম রসুকে ঢাকার বাইরে স্থানান্তর করার পর কারা মহাপরিদর্শক ব্রিগেডিয়ার জেনারেল সৈয়দ ইফতেখার উদ্দিনকে হুমকি দেওয়া হয়েছিল।

### মুক্তি
৫ আগস্ট ২০২৪ সালে শেখ হাসিনার নেতৃত্বাধীন আওয়ামী লীগ সরকার পতনের পর হেলালকে মুক্তি দেওয়া হয়। মুক্তি পাওয়ার পরপরই সে আবার অপরাধে জড়িয়ে পড়ে। মুক্তির পর খুনের সাথে জড়িত থাকার অভিযোগে অভিযুক্ত হওয়ার পর ডেইলি স্টার জননিরাপত্তা নিয়ে উদ্বেগ প্রকাশ করে। ডেইলি স্টার উল্লেখ করেছে যে অন্তর্বর্তীকালীন সরকার ক্ষমতা গ্রহণের পর থেকে ৪৩ জন অপরাধী এবং জঙ্গিকে মুক্তি দিয়েছে, যার মধ্যে রয়েছে কিলার আব্বাস, সুইডেন আসলাম, ফ্রিডম রাসু (খোরশেদ আলম রাসু)। মোহাম্মদপুরে দুজনকে হত্যার ঘটনায় ২৩ সেপ্টেম্বর তার এবং আরও ৩২ জনের বিরুদ্ধে একটি হত্যা মামলা দায়ের করা হয়। হেলাল কর্তৃক মুহাম্মদপুরের উপর নিয়ন্ত্রণ পুনঃপ্রতিষ্ঠার প্রচেষ্টার অংশ ছিল এই দুটি হত্যাকাণ্ড।

## তথ্যসূত্র


বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:খুনের দায়ে দোষী সাব্যস্ত বাংলাদেশী
বিষয়শ্রেণী:বাংলাদেশী গুন্ডা
বিষয়শ্রেণী:ঢাকা জেলার ব্যক্তি
বিষয়শ্রেণী:জীবিত ব্যক্তি
বাখরপুর মসজিদ

**বাখরপুর মসজিদ** বাংলাদেশের চাঁদপুর জেলার সদর উপজেলার বাখরপুর গ্রামে অবস্থিত একটি ঐতিহ্যবাহী মসজিদ। এটি স্থানীয়ভাবে "গায়েবি মসজিদ" নামেও পরিচিত।

## স্থাপত্য
মসজিদটির সুনির্দিষ্ট নির্মাণ সাল সংরক্ষিত না থাকলেও, এটি মুঘল আমলে নির্মিত বলে ধারণা করা হয়। মসজিদটি চুন-সুরকি দিয়ে নির্মিত, যার তিনটি গম্বুজ এবং তিনটি তারার নকশা রয়েছে।

মসজিদের চারপাশে ২৮টি চুন-সুরকির খুঁটি রয়েছে এবং এর দেয়ালের পুরুত্ব সোয়া ৩ ফুট। মসজিদে পাঁচটি দরজা, দুটি মেহরাব এবং দুটি শক্তিশালী বিম রয়েছে, যা কাঠামোকে স্থায়িত্ব প্রদান করে।

## সম্প্রসারণ
প্রায় ৩০ বছর পূর্বে মুসল্লিদের স্থান সংকুলান না হওয়ায় মসজিদের পূর্ব পাশে পাঁচতলা ভিতের ওপর একতলা ভবন নির্মাণ করা হয়। বর্তমানে পুরো কমপ্লেক্সটি ২৮ শতাংশ জমির ওপর বিস্তৃত, যার মধ্যে মসজিদ ভবনটি ৬ শতাংশ, বর্ধিত অংশ ৮ শতাংশ, এবং ঈদগাহ ও পুকুরসহ বাকি ১৪ শতাংশ জমি রয়েছে।

## ঐতিহ্য ও গুরুত্ব
বাখরপুর মসজিদটি স্থানীয়দের জন্য গর্বের বিষয় এবং বহু পর্যটক ও ইতিহাস অনুরাগীকে আকর্ষণ করে।

## আরও দেখুন
* বাংলাদেশের মসজিদের তালিকা
* মুঘল স্থাপত্য

## সূত্র

বিষয়শ্রেণী:চাঁদপুর জেলার মসজিদ
বিষয়শ্রেণী:মুঘল মসজিদ
বিষয়শ্রেণী:ইসলামি স্থাপত্য
উদয় কুমার ধর্মলিঙ্গম্

**উদয় কুমার ধর্মলিঙ্গম্** (, , ; জন্ম ১৯৭৮) একজন ভারতীয় অধ্যাপক ও নকশাকার। ভারতীয় টাকার প্রতীকের নকশার জন্য তিনি পরিচিতি লাভ করেছেন। সংক্ষিপ্ত তালিকাভুক্ত পাঁচটি প্রস্তাবিত প্রতীকের মধ্যে তার প্রস্তাবকে নির্বাচিত করা হয়েছিল। উদয় কুমারের মতে ভারতের জাতীয় পতাকার ন্যায় তিনি এই প্রতীকের উদ্ভাবন করেছিলেন।

২০১৯ সালের ডিসেম্বরের হিসাব অনুযায়ী তিনি আসামের আইআইটি গুয়াহাটির ডিপার্টমেন্ট অব ডিজাইনের প্রধান।

## ব্যক্তিগত জীবন
উদয় কুমার ধর্মলিঙ্গম্ তামিলনাড়ুর তিরুবন্নমালাইয়ের নিকট মারুরে জন্মগ্রহণ করেন আর উত্তর চেন্নাইয়ে প্রতিপালিত হন। তিনি এন. ধর্মলিঙ্গমের পুত্র, যিনি ১৯৭১ থেকে ১৯৭৬ পর্যন্ত তামিলনাড়ু বিধানসভার সদস্য ছিলেন।

## শিক্ষা
উদয় কুমার ধর্মলিঙ্গম্ চেন্নাইয়ের লা শাতেলেন জুনিয়র কলেজে ভর্তি হয়েছিলেন। ২০০১ সালে তিনি আন্না বিশ্ববিদ্যালয়ের স্কুল অব আর্কিটেকচার অ্যান্ড প্ল্যানিঙে (এসএপি) স্থাপত্যকল্যায় স্নাতক (বিআর্ক) হয়েছিলেন। ২০০১ সালে তিনি আইআইটি বম্বের ইন্ডাস্ট্রিয়াল ডিজাইন সেন্টার (আইডিসি) থেকে ভিজুয়াল কমিউনিকেশনের উপর স্নাতকোত্তর এমডিইএস ডিগ্রি লাভ করেছিলেন। ২০১০ সালে আইডিসি থেকে তিনি পিএইচডি ডিগ্রি লাভ করেছিলেন।

## গবেষণা
থাম্ব|বাম|upright=0.5|ভারতীয় টাকার বর্তমান প্রতীক
উদয় কুমারের গবেষণার মধ্যে রয়েছে গ্রাফিক ডিজাইন, টাইপোগ্রাফি ও টাইপ ডিজাইন। তিনি বিশেষ করে তামিল টাইপোগ্রাফির প্রতি মনোযোগ দেন, আর এটাই তার পিএইচডি গবেষণার বিষয় ছিল।

উদয় কুমার ভারতীয় টাকার প্রতীকের নকশাকার। দেবনাগরী ব্যঞ্জনবর্ণ र ও বড় হাতের লাতিন ব্যঞ্জনবর্ণ R নিয়ে তিনি প্রতীকটির উদ্ভাবন করেছেন। দেবনাগরী ও লাতিন ব্যঞ্জনবর্ণ দুটি যথাক্রমে হিন্দি  (*রুপয়া*) ও ইংরেজি  (*রুপি*) শব্দের আদ্যক্ষর। সুতরাং ভারতীয় ও আন্তর্জাতিক উভয় ব্যবহারকারীদের পক্ষে টাকার এই প্রতীক তাৎপর্যপূর্ণ। এছাড়া দেবনাগরী বর্ণের ন্যায় টাকার প্রতীকটি মাত্রাযুক্ত। পরপর দুটি অনুভূমিক রেখা একটি সমান চিহ্ন গঠন করে যা তেরঙা জাতীয় পতাকাকে চিহ্নিত করে। ২০১০ সালের ১৫ জুলাই অম্বিকা সোনি ভারতীয় টাকার এই প্রতীক অনুমোদিত করেছিলেন।

## তথ্যসূত্র

## বহিঃসংযোগ

* Homepage of Udaya Kumar
* Udaya Kumar's design proposal for the Indian rupee sign
* Official announcement of the sign
* WebRupee, guidance for use of the sign on the web
* WebRupee ₹ Drupal Project 

বিষয়শ্রেণী:জীবিত ব্যক্তি
বিষয়শ্রেণী:ভারতীয় তামিল ব্যক্তি
বিষয়শ্রেণী:চেন্নাইয়ের শিল্পী
বিষয়শ্রেণী:১৯৭৮-এ জন্ম
বিষয়শ্রেণী:আইআইটি বম্বের প্রাক্তন শিক্ষার্থী
বিষয়শ্রেণী:আন্না বিশ্ববিদ্যালয়ের প্রাক্তন শিক্ষার্থী
সুশীলা গণেশ মাভালঙ্কার

**সুশীলা গণেশ মাভালঙ্কার** (৪ঠ আগস্ট ১৯০৪ - ১১ই ডিসেম্বর ১৯৯৫) একজন ভারতীয় স্বাধীনতা সংগ্রামী ছিলেন। ১৯৫৬ সালে তিনি আহমেদাবাদ থেকে প্রথম লোকসভায় বিনা প্রতিদ্বন্দ্বিতায় নির্বাচিত হন।

## প্রারম্ভিক জীবন
রামকৃষ্ণ গোপীনাথ গুর্জরের কন্যা সুশীলা ১৯০৪ সালের ৪ঠা আগস্ট বোম্বে রাজ্যে জন্মগ্রহণ করেন। তিনি স্কুলজীবনে মেট্রিক স্তর পর্যন্ত পড়াশোনা করেছিলেন।

## কর্মজীবন
সুশীলা মাভালঙ্কার ভারতীয় স্বাধীনতা আন্দোলনে সক্রিয় ছিলেন এবং মহাত্মা গান্ধীর আহ্বানে ১৯৪২ সালে ভারত ছাড়ো আন্দোলনে অংশগ্রহণ করেছিলেন, যার ফলে ব্রিটিশ কর্তৃপক্ষ তাঁকে কারারুদ্ধ করে। তিনি ১৯৫৩ সালের জুনে অনুষ্ঠিত রানী দ্বিতীয় এলিজাবেথের রাজ্যাভিষেকে যোগ দিয়েছিলেন।

১৯৫৬ সালের ফেব্রুয়ারিতে আহমেদাবাদ আসনের সাংসদ গণেশ মাভালঙ্কারের মৃত্যু হয়। এর ফলে আহমেদাবাদ আসনে উপনির্বাচনের প্রয়োজন হয়। কংগ্রেস সুশীলা মাভালঙ্করকে (তাঁর স্ত্রী) প্রার্থী করেছিল। তিনি প্রথম লোকসভায় বিনা প্রতিদ্বন্দ্বিতায় নির্বাচিত হয়ে যান। তাঁর মেয়াদ পরের বছর শেষ হয়। তিনি ভগিনী সমাজের সভাপতি হিসেবেও দায়িত্ব পালন করেছিলেন এবং অসংখ্য সামাজিক সংগঠনের সদস্য ছিলেন।

## ব্যক্তিগত জীবন
১৯২১ সালের মার্চ মাসে, সুশীলা বিয়ে করেছিলেন গণেশ বাসুদেব মাভালঙ্কারকে। তাঁদের চারজন পুত্র ছিল। গণেশ মাভালঙ্কার লোকসভার প্রথম অধ্যক্ষ (স্পিকার) হয়েছিলেন। সুশীলা ১৯৯৫ সালের ১১ই ডিসেম্বর আহমেদাবাদে মারা যান। তাঁদের ছেলে পুরুষোত্তম মাভালঙ্কারও একজন সংসদ সদস্য ছিলেন।

## তথ্যসূত্র

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:আহমেদাবাদের রাজনীতিবিদ
বিষয়শ্রেণী:মারাঠি ব্যক্তি
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:মহারাষ্ট্রের লোকসভা সদস্য
বিষয়শ্রেণী:লোকসভার নারী সদস্য
বিষয়শ্রেণী:প্রথম লোকসভার সদস্য
বিষয়শ্রেণী:১৯৯৫-এ মৃত্যু
বিষয়শ্রেণী:১৯০৪-এ জন্ম
বিষয়শ্রেণী:অপর্যালোচিত অনুবাদসহ পাতা
টিএমএসএস মেডিকেল কলেজ

**টিএমএসএস মেডিকেল কলেজ** বা সংক্ষেপে **টিএমসি**, একটি বেসরকারি মেডিকেল কলেজ, যা বাংলাদেশের বগুড়া জেলায় অবস্থিত। এটি ২০০৮ সালে বেসরকারি সংস্থা টিএমএসএস-এর নির্বাহী পরিচালক হোসেনে-আরা বেগমের উদ্যোগে প্রতিষ্ঠিত হয়।

## অবস্থান
টিএমএসএস মেডিকেল কলেজ বগুড়া শহর থেকে প্রায় ৬ কিলোমিটার উত্তরে ঢাকা-রংপুর মহাসড়কের পাশে অবস্থিত। ক্যাম্পাসটি ৯ একর জায়গার ওপর বিস্তৃত এবং করতোয়া নদীর পাশে অবস্থিত। শিক্ষার্থীদের জন্য পাঁচটি আবাসিক হোস্টেল রয়েছে, যেখানে দেশি ও বিদেশি শিক্ষার্থীরা একসঙ্গে বসবাস করেন।

## একাডেমিক কার্যক্রম
এমবিবিএস কোর্স, বিডিএস কোর্স, পোস্ট গ্র্যাজুয়েশন কোর্স, এনাটমি, প্যাথলজি, শিশু, চক্ষু, ইএনটি বিভাগসহ আরও পাঁচটি বিষয়ে পোস্ট গ্র্যাজুয়েশন কোর্স চালু হয়েছে। কলেজে বর্তমানে ২৭০ জন শিক্ষক রয়েছেন, যারা বিভিন্ন বিষয়ে পাঠদান করছেন। স্টুডেন্ট উইক উপলক্ষে বিভিন্ন ক্রীড়া ও সাংস্কৃতিক অনুষ্ঠানের আয়োজন করা হয়। কলেজে নাচ, গান, অভিনয়ের প্রশিক্ষণের জন্য শিক্ষক রয়েছেন।

মেডিকেল স্কিল সেন্টার ও স্কিল ল্যাবরেটরি চালু রয়েছে, যেখানে শিক্ষার্থীরা হাতে-কলমে প্রশিক্ষণ গ্রহণ করতে পারেন। কলেজের টু-ইন হোস্টেলে দেশি ও বিদেশি শিক্ষার্থীদের জন্য পৃথক আবাসন ব্যবস্থা রয়েছে।

## হাসপাতাল সুবিধা
টিএমএসএস মেডিকেল কলেজের শিক্ষার্থীদের ব্যবহারিক প্রশিক্ষণের জন্য ক্যাম্পাসের মধ্যে দুইটি প্রধান হাসপাতাল রয়েছে। রফাতুল্লাহ কমিউনিটি হাসপাতাল - ১,০০০ শয্যাবিশিষ্ট হাসপাতাল, যেখানে সাধারণ চিকিৎসা সেবা প্রদান করা হয়। ক্যানসার হাসপাতাল - ২৫০ শয্যার হাসপাতাল, যেখানে ক্যানসার রোগীদের বিশেষায়িত চিকিৎসা দেওয়া হয়।

## তথ্যসূত্র

বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:বগুড়া জেলার শিক্ষাপ্রতিষ্ঠান
লায়লা মজনুর মাজার

**লায়লা মজনুর মাজার**  রাজস্থানের শ্রী গঙ্গানগর জেলার অনুপগড়ের বিনজৌর নামক একটি গ্রামে অবস্থিত। স্থানীয় কিংবদন্তি অনুসারে, বিখ্যাত প্রেমিক-প্রেমিকা লায়লা ও মজনু এখানে মারা গিয়েছিলেন। প্রতি বছর জুন মাসে এখানে একটি মেলা অনুষ্ঠিত হয়। সেখানে শত শত দম্পতি ও নববিবাহিতরা উপস্থিত হন।

## মাজার এবং এর পটভূমি
অনেকে বিশ্বাস করেন, এই মাজার প্রকৃতপক্ষে প্রেমিক-প্রেমিকা লায়লা ও মজনুর স্মৃতিবিজড়িত। তাদের মতে, লায়লা-কায়স সিন্ধু থেকে এসেছিলেন। লায়লার বাবা-মা এবং তার ভাইয়ের হাত থেকে পালিয়ে এই জায়গায় এসেছিলেন। তারা লায়লা-মজনুর প্রেম মেনে নিতে পারেননি। কিন্তু সেই সময় একটি বিশাল এক বালিয়াড়ি তাদের পথ রোধ করে এবং তৃষ্ণার্ত অবস্থায় তারা মরুভূমি পেরোতে পারেননি। শেষ পর্যন্ত লায়লার বাবা-মা তাদের খুঁজতে এসে দেখেন তারা দুজনেই মরুভূমিতে মারা গেছেন। এভাবে এই স্থানটি প্রেমের প্রতীক হয়ে ওঠে এবং মানুষ এখানে লায়লা ও মজনুর আশীর্বাদ নিতে আসে। স্থানীয়দের মতে উৎসবের সময় দম্পতিরা লায়লা ও মজনুর সমাধিতে এসে তাদের সারাজীবন একসঙ্গে থাকার আশীর্বাদ কামনা করেন।

তবে কিছু মানুষের মতে, এটি প্রকৃতপক্ষে লায়লা ও মজনুর মাজার নয়। রানি রায়সিখ এই মজারের প্রথম দিকের তত্ত্বাবধায়কদের একজন ছিলেন। তার মতে এই সমাধি পৌরাণিক লায়লা-মজনুনের সঙ্গে সম্পর্কিত নয়। বরং এটি একজন মহান শিক্ষক ও তার নিবেদিতপ্রাণ ছাত্রের দুটি সমাধি। এই সমাধিসৌধটি সেই শিক্ষক ও ছাত্রের মধ্যে পারস্পরিক শ্রদ্ধা ও ভালোবাসার প্রতীক।

## সমাধিসৌধের উন্নয়ন
alt=Laila Majnu Mazar|থাম্ব| লায়লা মজনুনের সমাধি যেখানে দুটি কবর অবস্থিত
এই সমাধিসৌধটি মুসলিম ও হিন্দুদের একটি পুরানো কবরস্থানের অংশ। শুরুতে এই কবরগুলো একটি ছাউনির নিচে ছিল। স্থানীয় কিংবদন্তি অনুসারে, অলৌকিক ঘটনার কারণে মানুষ এই কবরের ভক্ত হয়ে ওঠে এবং এখানে আসতে শুরু করে। এখন এখানে একটি ছোট কক্ষ (সমাধি) নির্মিত হয়েছে।

## বার্ষিক মেলা
alt=Laila Majnu Mazar|থাম্ব| সমাধির ভেতরে মানুষ প্রার্থনা পড়ছে
শত শত মানুষ জুন মাসে (১৪ জুন) এখানে একটি মেলার জন্য আসেন। অনেক দম্পতি এখানে সারিবদ্ধভাবে দাঁড়িয়ে কিংবদন্তি লায়লা-মজনুর কাছে আশীর্বাদ প্রার্থনা করেন। দর্শনার্থীরা তাদের পবিত্র মাজারে একটি চাদর (কাপড়ের চাদর) বিছিয়ে প্রার্থনা করেন।

মেলা চলাকালীন ভক্তরা দর্শনার্থীদের জন্য প্রসাদ এবং লঙ্গর (বিনামূল্যে খাবার) পরিবেশন করেন। রাতে ভক্তদের দ্বারা ভক্তিমূলক গানের অনুষ্ঠানও আয়োজিত হয়।

কার্গিল যুদ্ধের আগে এই স্থানটি পাকিস্তানি দর্শনার্থীদের জন্যও উন্মুক্ত ছিল। পরে তাদের জন্য সীমান্ত বন্ধ করে দেওয়া হয়।

## তথ্যসূত্র

বিষয়শ্রেণী:রাজস্থানের ভবন ও স্থাপনা
বিষয়শ্রেণী:রাজস্থানী স্থাপত্য
বিষয়শ্রেণী:রাজস্থান
বিষয়শ্রেণী:ভারতের_সমাধিসৌধ